Държавен вестник, бр. 12, 2013 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  12
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
СПЕШНИ:
На хоспитализация в Клиника/отделение по изгаряне, пластична хирургия или по хирургия подлежат:
· всички изгаряния от II А степен, с площ от 5% до 10% от телесната повърхност при лица над 6г.възраст;
· всички деца с изгаряния до 6 годишна възраст, независимо от процента и локализацията на изгаряни-
ята, се лекуват в хирургични клиники/отделения или специализирани клиники/отделения по изгаряния и 
пластична хирургия. В тези случаи обработката следва да се извършва от специалист по пластична хирургия. 
Забележка: при изгаряния на лицето, ръцете, ходилото, шията, горни дихателни пътища, зоната на голе-
мите стави, перинеума и гениталиите, се преминава в следващите по тeжест клинични пътеки. 
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Според стандартите за лечение на изгарянията.
A. Определяне процента и дълбочината на изгарянето
Б. Дата и час на произшествието (инцидент), агент, и вид на злополуката
След определяне на процента и дълбочината на изгарянето се изисква: 
· преглед и оценка на общото състояние от хирург и анестезиолог;
· поставяне на централна венозна линия – при необходимост;
· анестезия за превръзки – по показания;
· хидротерапия – локална, избръсване и ПХО;
· превръзка на раните – с антисептични или епителотонични унгвенти;
· вземане на кръв за хематологични и биохимични изследвания;
· провеждане на активно наблюдение състоянието на пациента;
· периодична подмяна на превръзките, като при нужда това става с обща анестезия, при необходимост;
· провеждане на бактериален контрол при необходимост;
· антибиотично лечение след получаване на резултата от антибиограмата или по клинични данни, при 
необходимост.
ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯ-
ВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВО-
ТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ПОСТАВЯНЕ НА ОКОНЧАТЕЛНА ДИАГНОЗА.
След проследяване на динамиката на раневата повърхност за степента и площта на изгарянето.
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
Пациент – обработен, без инфекция, със започваща епителизация.
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ. 
При диагноза включена в Наредбата за диспансеризация, пациентът се насочва за диспансерно наблюде-
ние, съгласно изискванията на същата. Диспансеризацията на злокачествените заболявания се провежда само 
в ЛЗБП и в КОЦ, като обемът и честотата на дейностите по диспансерно наблюдение са съгласно заложения 
алгоритъм в Наредба № 40 от 2004 (обн. ДВ бр. 97/9.12.2011г.) 
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА 
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ) и в част ІІ 
на „Направление за хоспитализация“, бл.МЗ – НЗОК №7.
2. ПРЕДОПЕРАТИВНА БОЛНИЧНА ДОКУМЕНТАЦИЯ – включва попълване на лист за Предоператив-
на анестезиологична консултация (Документ № 2) и задължителна предоперативна епикриза – документите 
се оформят съгласно Медицински стандарти „Анестезия и интензивно лечение“ и „Хирургия“.
3. ДОКУМЕНТИРАНЕ НА ЛЕЧЕНИЕТО:
3.1. Документиране на предоперативни дни (в ИЗ и Документ № 1, който е неразделна част от ИЗ.).
3.2. Документиране на операцията – изготвяне на оперативен протокол (съобразно Медицински стандарти 
„Хирургия“).
3.3. Документиране на следоперативните дни (в ИЗ и Документ № 1, който е неразделна част от ИЗ.).
4. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:
– „История на заболяването“;
– част ІІІ на“Направление за хоспитализация“, бл.МЗ – НЗОК №7;
– епикриза – получава се срещу подпис на пациента (родителя/настойника), отразен в ИЗ.